Евтим Евтимов
Елегия за нашите стъпки

chitanka.info

Стъпките! Защо под облак мътен

ги оставяме сами на пътя,

накъдето искат да се взират,

при когото искат да се спират,

да си търсят стряха през нощта?

За какво?

Кажи,

кажи, за бога!

Есенният вятър ги събира

като късни,

гаснещи листа,

за да си запали после огън.

Той не иска да умират.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.